open-index/open-wikipedia-markdown huggingface dataset:
Āgenskalna sākumskola

**Āgenskalna sākumskola** ir sākumskola, kas atrodas Kandavas ielā 4 k-1 Rīgā.

## Vēsture
Āgenskalna sākumskola kā skola pastāv kopš 1994. gada, kad no Āgenskalna ģimnāzijas (šobrīd Rīgas Valsts vācu ģimnāzija) pirmās sešās klases nodalīja sākumskolā. 2003./2004. mācību gadā sākumskola uzsāka mācības atjaunotās telpās.

## Skolas direktori
* Inese Elekse (1994—2008)
* Ināra Kaķīte (2008—pašlaik)

## Izglītības programmas

* Pamatizglītības pirmā posma (1.—6. klase) izglītības programma (vācu valoda).

## Skolēnu skaita izmaiņas
Skolēnu skaits skolā ir stabils:

## Himna
Skolai ir sava himna "Āgenskalna dvēselīte", kuras vārdus un mūziku ir sarakstījis Guntars Račs.

## Atsauces

## Ārējās saites
* Āgenskalna sākumskolas mājaslapa
Zeļļu iela (Rīga)

**Zeļļu iela** ir iela Rīgā, Kurzemes rajonā, Āgenskalna apkaimē. Zeļļu iela sākas krustojumā ar Bāriņu ielu un beidzas pie agrākajām Latvijas Universitātes Fizikas un Matemātikas fakultātes ēkām. Posmā no Bāriņu un Mazās Nometņu ielas krustojuma līdz Eduarda Smiļģa ielai Zeļļu iela ir vienvirziena iela, pa to var braukt Eduarda Smiļģa ielas virzienā. Ielas kopējais garums sasniedz 410 metrus. Ielā pārsvarā mazstāvu koka apbūve.

## Ielas raksturojums
Zeļļu iela ir 410 metrus gara iela Āgenskalna apkaimes centrā. Tā sākas krustojumā ar Bāriņu ielu (dažus metrus tālāk Bāriņu iela arī savienojas ar Mazo Nometņu ielu) un virzās austrumu virzienā. Zeļļu iela tās sākumā (līdz Eduarda Smiļģa ielai) ir bruģēta vienvirziena ieliņa, tālākajā posmā aiz Eduarda Smiļģa ielas to klāj asfaltbetona segums. Zeļļu iela Friča Brīvzemnieka pamatskolas tuvumā krustojas ar Eduarda Smiļģa ielu.

## Vēsture
Iela iekļauta Rīgas ielu sarakstā kopš 1860. gadiem ar nosaukumu Zeļļu iela (*Gesellen Strasse*). Sākotnēji iela ietvēra arī daļu vēlākās Hermaņa ielas līdz Lielajai Altonavas (tag. Ojāra Vācieša) ielai. Kopš 1890. gadiem kā iela tikai posmā no Mazās Nometņu ielas līdz pilsētas bāriņu nama gruntsgabalam bijušā Bērentu nama (*Villa Baerent*) vietā, pēc Hermaņa ielas gruntsgabalu parcelācijas Zeļļu ielas savienojums ar Hermaņa ielu likvidēts. Līdz 1930. gadu vidum ielas gruntsgabalu numerācija nepāra nr. pusē turpināja Hermaņa ielas (agrākā Zeļļu ielas posma) gruntsgabalu numerāciju. Līdz 1940. gadam apbūve un oficiāla numerācija bija 16 gruntsgabalos.

1930. gados šajā ielā atradās vairākas amatnieku darbnīcas, M. Simanoviča adītava (nr. 5), frizētava (nr. 3), divi pārtikas preču veikali (nr. 5, 13).

**Zeļļu ielā 4** atrodas 1910.-1911. gadā pēc arhitekta Reinholda Šmēlinga projekta celtā skolas ēka. Līdz Pirmajam pasaules karam tur izvietojās Apvienotā pilsētas elementārskola, 1920. gados un 1930. gadu sākumā ēkā darbojās Rīgas II valsts vidusskola (reālģimnāzija) un Rīgas pilsētas 16. latviešu pamatskola (1924. gadā 762 audzēkņi), 1930. gadu beigās skolas nosaukums bija Friča Brīvzemnieka latviešu pamatskola. Ēkā izvietojās arī 1. papildu skola (atklāta 1921. gadā), vēlāk 1. Rīgas pilsētas tehniskā strādnieku skola un 3. vakara pamatskola. 1920. gadu beigās un 1930. gados skolas ēkā darbojās pilsētas 2. publiskā bibliotēka. Pēc Otrā pasaules kara ēkā atradās Rīgas 26. krievu vidusskola, mūsdienās — Friča Brīvzemnieka pamatskola.

## Ielu savienojumi
Zeļļu iela ir savienota ar šādām ielām:
* Bāriņu iela ("T" veida krustojums)
* Eduarda Smiļģa iela

## Ievērojamas ēkas
* Zeļļu ielā 4 atrodas Friča Brīvzemnieka pamatskola. Skolas ēka celta 1910. gadā (arhitekts Reinholds Georgs Šmēlings).
* Zeļļu ielā 8 atrodas 1888. gadā celtā Bāriņu nama ēka (arhitekti Kārlis Johans Felsko un Kārlis Dāvids Neiburgers), kurā līdz 2019. gadam atradās Latvijas Universitātes Fizikas un matemātikas fakultāte.

## Skatīt arī
* Kurzemes rajons
* Āgenskalns
* Zeļļu iela citās Latvijas pilsētās

## Atsauces
1968. gada vasaras olimpisko spēļu medaļu tabula

Šī ir **[[1968. gada vasaras olimpiskās spēles|1968. gada vasaras olimpisko spēļu]] medaļu sadalījuma tabula**. 1968. gada olimpiskajās spēlēs vismaz vienu medaļu izcīnīja 44 valstis, 78 valstis neizcīnīja nevienu medaļu.

## Medaļu tabula

## Skatīt arī
* 1968. gada vasaras olimpiskās spēles

## Ārējās saites
* Mehiko 1968
Rūdolfa mantojums

**"Rūdolfa mantojums"** ir 2010. gadā izdota Latvijas drāma, kuras režisors ir Jānis Streičs. Galvenās lomas filmā atveido Romualds Ancāns, Rēzija Kalniņa, Artūrs Skrastiņš, Dainis Gaidelis, Velta Līvija Straume, Venta Vecumniece, Jānis Paukštello, Uldis Dumpis un Ingrīda Andriņa. Filmas pirmizrāde notika  vairākos Latvijas kinoteātros. Filma tika veidota pēc rakstnieka Rūdolfa Blaumaņa darbu motīviem. Filmā ir attēlota latviešu zemnieku dzīve 20. gadsimta sākumā. Oficiālais filmas budžets ir 1,4 miljoni latu, kas to padara par otru dārgāko latviešu spēlfilmu pēc "Rīgas sargiem".

## Interesanti fakti
* Filma uzņemta kinopilsētā "Cinevilla" Slampes pagastā. "Rūdolfa lauku sētas" komplekss tika būvēts speciāli filmēšanas vajadzībām. Epizodes arī pie Sātu baznīcas Irlavas pagastā 

## Atsauces

## Ārējās saites

## Video
*
Haralds Vasiļjevs

**Haralds Vasiļjevs** (dzimis  Rīgā, miris ) bija latviešu hokejists, uzbrucējs, pēc sportista karjeras beigām — treneris. No 1999. līdz 2001. gadam, kā arī 2016. gadā bija Latvijas hokeja izlases galvenais treneris.

## Sportista karjera
No 1968. līdz 1983. gadam Haralds spēlēja hokeja klubā Rīgas "Dinamo", desmit no sezonām aizvadot PSRS čempionāta hokejā augstākajā divīzijā.

Pēc trenera izglītības iegūšanas, no 1985. līdz 1990. gadam, kad Haralds pārcēlās uz Vāciju, viņš bija Rīgas "RASMS" ("Dinamo" fārmkluba) galvenais treneris. No 1990. līdz 1992. gadam Haralds bija Dortmundes hokeja kluba spēlējošais treneris. Ar Dortmundes klubu Vasiļjevs strādāja līdz pat 1994. gadam, taču tad devās uz Krēfeldi, kuras sistēmā līdz pat 2004. gadam ieņēma dažādus posteņus, divus periodus strādājot arī par DEL līgas kluba Krēfeldes "Pinguine" galveno treneri. No 1999. līdz 2001. gadam Vasiļjevs bija arī Latvijas hokeja izlases treneris. Izlases stūri viņš pārņēma no Leonīda Beresņeva. 2016. gadā Vasiļjevs atkal pārņēma izlases vadīšanu no L. Beresņeva, taču rudenī par jauno izlases galveno treneri tika apstiprināts Bobs Hārtlijs.

## Ģimene
Viņa dēls Herberts Vasiļjevs ir bijušais Latvijas izlases hokejists, kurš savas pēdējās spēles valstsvienības sastāvā aizvadīja 2014. gada pasaules čempionātā. Spēlējis arī Nacionālajā hokeja līgā.

## Atsauces

## Ārējās saites
Symptoms + Cures

***Symptoms + Cures*** ir kanādiešu hārdkora grupas Comeback Kid ceturtais studijas albums, kas tika izdots  sadarbībā ar ierakstu kompāniju Distort Entertainment. 

## Dziesmu saraksts
# "Do Yourself a Favor" – 2:30
# "Crooked Floors" – 3:12
# "G.M. Vincent & I" – 3:33
# "Because of All" – 3:38
# "The Concept Says" – 3:06
# "Balance" – 4:03
# "Symptoms + Cures" – 3:55
# "Manifest" – 3:57
# "Get Alone" – 4:16
# "Magnet Pull" – 2:49
# "Pull Back the Reins" – 5:01

## Atsauces

## Ārējās saites
* Grupas oficiālā mājaslapa
The Distillers

**The Distillers** ir amerikāņu pankroka grupa no Losandželosas, ASV. To 1998. gadā izveidoja grupas galvenā vokāliste un dziesmu autore Brodija Armstronga (vēlāk Deila). Grupa ir izdevusi trīs studijas albumus: The Distillers (2000), Sing Sing Death House (2002) un Coral Fang (2003).

Pēc grupas izjukšanas 2006. gadā tās dalībnieki Brodija Deila un Tonijs Bevilakva izveidoja jaunu grupu Spinnerette.

## Ārējās saites
* Oficiālā mājaslapa
2007.—2008. gada NBA sezona

**[[Nacionālā Basketbola asociācija|Nacionālās basketbola asociācijas]] 2007.—2008. gada sezona** bija 62. NBA sezona. Regulārā sezona ilga no  līdz . Šajā sezonā piedalījās 30 komandas (29 no ASV un 1 no Kanādas). Regulārajā sezonā tika izspēlētas 1230 spēles (katra komanda aizvadīja 82 spēles).

Par NBA čempioniem kļuva Bostonas "Celtics" spēlētāji, kas sešu spēļu finālsērijā pieveica Losandželosas "Lakers" ar 4—2. Par regulārās sezonas vērtīgāko spēlētāju tika atzīts "Lakers" kapteinis Kobe Braiants, finālsērijas vērtīgāko — Pols Pīrss no "Celtics".

2007. gada NBA drafts notika , tajā Portlendas "Trail Blazers" ar pirmo numuru izvēlējās Gregu Odenu, taču šajā sezonā drafta pirmais numurs traumas dēļ nespēlēja. Ņūorleānas "Hornets" organizēja 57. NBA Visu zvaigžņu spēli *New Orleans Arena* arēnā Ņūorleānā, Luiziānas štatā . Tajā Austrumu komanda uzvarēja Rietumus ar 134—128.

Šajā sezonā bija vērojama ilga cīņa par iekļūšanu izslēgšanas spēlēs Rietumu konferencē. Līdz pat 4. aprīlim (12 dienas līdz regulārās sezonas beigām) neviena no komandām nebija kvalificējusies tām. Latvieša Andra Biedriņa pārstāvētā Goldensteitas "Warriors" kļuva par komandu ar visaugstāko uzvarēto spēļu procentu NBA vēsturē, kas nekvalificējas izslēgšanas spēlēm (kopš tika ieviests izslēgšanas spēļu turnīros spēlē 8 komandas no katras konferences).

## Regulārā sezona
### Pa divīzijām
;Austrumu konference

;Rietumu konference

* x - Kvalificējās izslēgšanas spēlēm
* y - Uzvarēja divīzijā
* z - Uzvarēja konferencē
* (1) – (8) - Izslēgšanas spēlēm kvalificējušos komandu vietas regulārajā sezonā
* **C** - NBA čempioni

### Pa konferencēm

## Izslēgšanas spēles
:Piezīmes:
:* **Treknraksts** = komanda uzvar kārtā
:* *Slīpraksts* = komandai ir mājas spēļu priekšrocības attiecīgajā kārtā
:*  = divīzijas čempioni

## Apbalvojumi
* **[[MVP]]:** Kobe Braiants, Losandželosas "Lakers"
* **Labākais aizsardzībā:** Kevins Gārnets, Bostonas "Celtics"
* **Debitants:** Kevins Durants, Sietlas "SuperSonics"
* **Rezervists:** Manu Džinobili, Sanantonio "Spurs"
* **Visvairāk progresējušais:** Hedo Turkoglu, Orlando "Magic"
* **Treneris:** Bairons Skots, Ņūorleānas "Hornets"
* **Ģenerālmenedžeris:** Denijs Eindžs, Bostonas "Celtics"

## Atsauces

## Ārējās saites

* Oficiālā NBA mājaslapa 
* Basketball Reference profils
.cf

**.cf** ir augšējā līmeņa domēns, kura paredzētais pielietojums ir saistībā ar Centrālāfrikas Republiku. Tas tika izveidots 1996. gadā. Domēna reģistrāciju nodrošina kompānija *Société Centrafricaine de Télécommunications* (*SOCATEL*), kas vienlaikus ir arī sponsors.

## Ārējās saites

*  IANA .cf whois information
.eg

**.eg** ir augšējā līmeņa domēns, kura paredzētais pielietojums ir saistībā ar Ēģipti. Tas tika izveidots 1990. gadā. Šis domēns tiek lietots, ja izmanto latīņu alfabētu, bet, ja izmanto arābu alfabētu, tad lieto  (*.masr*). Domēna sponsors ir *Egyptian Universities Network (EUN)*, kas nodrošina arī domēnu reģistrēšanu.

## Ārējās saites

*  IANA .eg whois information
.dj

**.dj** ir augšējā līmeņa domēns, kura paredzētais pielietojums ir saistībā ar Džibutiju. Tas tika izveidots 1996. gadā. Šo domēnu bieži izmanto ar mūziku saistītos jautājumos, jo "DJ" ir abreviatūra vārdam "diskžokejs". Domēna sponsrs ir *Djibouti Telecom S.A*, bet reģistrācijas darbus veic *dotDJ*. Ierobežojumi reģistrācijai nav, izņemot slavenu preču zīmolu nosaukumus, kur priekšroka ir zīmolu īpašniekiem.

## Ārējās saites

*  IANA .dj whois information
Ontārio hokeja līga

**Ontārio hokeja līga** () ir viena no trim galvenajām Kanādas junioru hokeja līgām, kas kopā ar Kvebekas junioru hokeja līgu un Rietumu hokeja līgu veido Kanādas hokeja līgu. Līgā drīkst spēlēt hokejisti no 15 līdz 20 gadu vecumam.

Komanda, kas ir līgas čempione, izcīna Džona Rosa Robertsona kausu.

## Ārējās saites

* Līgas oficiālā tīmekļa vietne 
* Kanādas hokeja līgas oficiālā tīmekļa vietne 

## Atsauces
OHL

**OHL** var būt:
* Ontārio hokeja līga, hokeja līga Kanādā;
* Optibet hokeja līga, hokeja līga Latvijā;
* Oud-Heverlee Leuven, futbola klubs Beļģijā.
Nirnbergas "Ice Tigers"

**Nirnbergas "Ice Tigers"** () ir hokeja komanda, kas bāzēta Nirnbergā, Vācija un kas spēlē Vācijas hokeja līgā. Komanda dibināta 1980. gadā.

Kopš Vācijas hokeja līgas izveides 1994. gadā, klubs ne reizes nav izcīnījis līgas čempiones titulu. Tiesa, divas reizes "Ice Tigers" uzvarējuši regulārajā sezonā, kā arī divas reizes(1999. un 2007. gadā) vienīgi līgas finālā piekāpušies Manheimas "Adler" vienībai.

Vairāk kā 30 gadus ilgajā kluba vēsturē, "Ice Tigers" rindās ir spēlējuši divi latvieši - 1999.—2000. sezonu klubā aizvadīja Viktors Ignatjevs, bet 2004.—05. sezonā Nirnbergā spēlēja Herberts Vasiļjevs.

## Ārējās saites
* Kluba oficiālā mājaslapa
Lanxess Arena

***Lanxess Arena*** (iepriekš pazīstama kā **Kölnarena**) ir daudzfunkcionāla sporta arēna Ķelnē, Vācijā. Arēna tika atklāta . Šeit savas mājas spēles aizvada DEL līgas klubs Ķelnes "Haie" un Vācijas rokasbumbas Bundeslīgas komanda VfL Gummersbach. Tāpat *Lanxess Arena* tiek organizēti koncerti. Te ir notikuši 2007. gada Pasaules čempionāta rokasbumbā, 2010. gada Pasaules čempionāta hokejā, WWE mači.  tika paziņots par arēnas nosaukuma mainīšanu uz pašreizējo.

## Atsauces

## Ārējās saites

* Oficiālā mājaslapa
SAP Arena

***SAP Arena*** ir daudzfunkcionāla sporta arēna Manheimā, Vācijā. Arēna tika atklāta . Šeit savas mājas spēles aizvada DEL līgas klubs Manheimas "Adler" un Vācijas rokasbumbas Bundeslīgas komanda *[[Rhein-Neckar Löwen]]*. Tāpat *SAP Arena* tiek rīkoti koncerti. Tā ir viena no lielākajām Vācijas un viena no modernākajām arēnām Eiropā. Arēnas celtniecība izmaksāja 70 miljonus eiro.

Arēna nosaukta tā sponsora programmatūras uzņēmuma *[[SAP (uzņēmums)|SAP]]* vārdā.

## Ārējās saites

* Oficiālā mājaslapa
Veltins-Arena

***Veltins-Arena*** ir futbola stadions Gelzenkirhenē, Vācijā. Stadions tika atklāts . Šeit savas mājas spēles aizvada Bundeslīgas klubs FC Schalke 04. Te notika 2004. gada UEFA Čempionu līgas fināls, 2006. gada FIFA Pasaules kausa finālturnīra spēles un 2010. gada Pasaules čempionāta hokejā atklāšanas spēle, kuru apmeklēja 77 803 cilvēki, kas ir jauns hokeja spēļu apmeklētības rekords. Futbola spēļu laikā stadionā var ietilpt līdz pat 62 271 cilvēki.

## Ārējās saites
* Oficiālā mājaslapa 

## Atsauces
Latvijas hokejistu Somijas hokeja līgā uzskaitījums

Šajā uzskaitījumā apkopoti visi Latvijas hokejisti, kas kaut vienu spēli aizvadījuši Somijas spēcīgākajā hokeja līgā.

## Uzskatījums

*(♦) norāda uz spēlētāju, kas izcīnījis Somijas čempiona titulu*
.fj

**.fj** ir augšējā līmeņa domēns, kura paredzētais pielietojums ir saistībā ar Fidži. Tas tika izveidots 1992. gadā. Domēna sponsors ir *The University of the South Pacific*, kas nodrošina arī domēnu reģistrēšanu. Zem .fj domēna var reģistrēt tikai trešajā līmenī, tas ir, zem .ac.fj, .biz.fj, .com.fj, .info.fj, .mil.fj, .name.fj, .net.fj, .org.fj, .pro.fj.
Abavas iela (Rīga)

thumb|Abavas iela
**Abavas iela** ir iela Rīgā, Zemgales priekšpilsētā, Bieriņu apkaimē. Abavas iela sākas pie dzelzceļa līnijas Torņakalns—Tukums II un Altonavas ielas pārvada un beidzas krustojumā ar Ārlavas ielu. Kopējais ielas garums ir 343 metri, segums — grants. Ielā pārsvarā savrupmāju un divstāvu īres namu apbūve.

## Vēsture
Iela ierīkota 19. un 20. gadsimta mijā. Līdz 20. gadsimta 20. gadiem iela izbeidzās mežā starp Rīgas-Jelgavas dzelzceļa līniju un Robežu ielu. 1930. gadu sākumā tika ierīkots ielas savienojums ar Ārlavas ielu.

Pirmoreiz iela minēta 1902. gada Rīgas adrešu grāmatā kā **Abavasmuižas iela**. Kopš 1923. gada 6. septembra ielas nosaukums ir Abavas iela (Abava — upe Kurzemē). 1924. gadā iela oficiāli iekļauta Rīgas pilsētas administratīvajās robežās. 20. gadsimta 20. un 30. gados ielā atradās dažas amatnieku darbnīcas.

## Ielu savienojumi
Abavas iela ir savienota ar šādām ielām:
* Vecsaules iela
* Apriķu iela (T veida krustojums)
* Ārlavas iela (T veida krustojums)

## Skatīt arī
* Bieriņi

## Atsauces
Abavas iela

**Abavas iela** var būt:

* iela valstspilsētās:
** Abavas iela — iela Daugavpilī.
** Abavas iela — iela Jūrmalā.
** Abavas iela — iela Liepājā.
** Abavas iela — iela Rīgā.
** Abavas iela — iela Ventspilī.
* iela novadu pilsētās:
** Abavas iela — iela Mārupes novada Mārupē.
** Abavas iela — iela Talsu novada Sabilē.
** Abavas iela — iela Tukuma novada Kandavā.
** Abavas iela — iela Tukuma novada Tukumā.
* iela novadu apdzīvotās vietās:
** Abavas iela — iela Kuldīgas novada Rumbas pagasta Ventā.
** Abavas iela — iela Ķekavas novada Ķekavas pagasta Lapeniekos.
** Abavas iela — iela Ropažu novada Ropažu pagasta Silakrogā.
** Abavas iela — iela Saulkrastu novada Saulkrastu pagasta Silmalā.
** Abavas iela — iela Tukuma novada Jaunsātu pagasta Abavniekos.
** Abavas iela — iela Tukuma novada Pūres pagasta Pūrē.

## Skatīt arī
* Abava
* Abavas ciems
Šetlendas salas

**Šetlendas salas** () vai **Šetlenda** (*Shetland*) ir arhipelāgs Atlantijas okeānā, Skotijas ziemeļaustrumu piekrastē. Tās ir daļa no Britu salām, viens no Skotijas pašvaldību apgabaliem.

Kopējā Šetlendas salu grupas platība ir 1466 kvadrātkilometri un tā sastāv no aptuveni trīssimt salām un šērām, no kurām apdzīvotas ir tikai sešpadsmit. Lielākās salas ir Meinlenda (967 km²), Jella un Unsta. Apdzīvotākā vieta un reizē Šetlendas salu administratīvais centrs ir Lērika.

Salu ainavai raksturīgi pauguraini līdzenumi, augstienes līdz 450 metriem. Galvenās nodarbošanās ir aitkopība, zvejniecība. No šejienes nāk arī Šetlandes ponijs. Kopš septiņdesmitajiem gadiem Šetlendas salu apkārtnē iegūst naftu.

Līdz 14. gadsimtam Šetlendas salas kolonizēja norvēģu vikingi, bet pēc iekšpolitiskām un ārpolitiskām neveiksmēm Norvēģijā, salas ieguva Skotija.

## Skatīt arī
* Dienvidšetlendas salas

## Atsauces

## Ārējās saites
Benijs Urkidess

**Benijs Urkidess** (dzimis ) ir ASV kikbokseris, cīņas skatu horeogrāfs TV filmās un aktieris. Urkidess ir seškārtējais pasaules čempions kikboksā vieglajā svarā un karjeras laikā nav zaudējis nevienā cīņā. Turklāt Urkidess ir pazīstams arī kā sporta ilgdzīvotājs — viņa karjera ringā ilgusi 27 gadus (pēc dažiem avotiem — 24). Laika periodā no 1974. līdz 1993. gadam aizvadīja 53 cīņas, nezaudējot nevienā no tām. Žurnāls *Black Belt* 1978. gadā piešķīra Urkidesam titulu «Gada cīnītājs».

## Biogrāfija
Benijs Urkidess piedzima un izauga Losandželosā, Kalifornijā. Māte — cīkstone, ar kuru Benijs vienmēr ir lepojies un kurai pēc viņa paša teiktā, bija liela nozīme viņa sportista karjerā.), tēvs — bokseris. Izcelsme ir dažāda — ir spāņu saknes, rados ir amerikāņu indiāņi.Sācis boksēties jau 3 gadu vecumā, bet no 5 gadu vecuma sāka piedalīties turnīros ringā. «Citiem bērniem rotaļlietas bija spēļu mašīnītes, — stāsta Urkidess. — Bet man — boksa cimdi». 20 gadu garumā savā karjerā piedalījās dažādās kikboksa versijās un federācijās (NKL, WPKO, PKA, WKA, AJKBA, KATOGI, NJPW и MTN) un izcīnīja rekordlielu uzvaru skaitu (63) (lai gan daži avoti dod skaitli 58 uzvaras, un 57 uzvaras).
Benijs ir izmēģinājis sevi arī kā aktieris, īpaši slavenas ir viņa ļaundara lomas filmās ar Džekiju Čanu galvenajā lomā, kurās nu jau leģendāri kļuvuši abu kautiņi filmu beigās.

Urkidesam ir deviņas melnās jostas 9 dažādos cīņas mākslu veidos: džudo, kempo, karatē šotokan, tekvondo, lima lama, kunfu (stilā — "baltā dzērve"), džiudžitsā, aikido un karatē. Urkidess ir vairāku grāmatu un filmu autors, kur apmāca cīņas mākslās. Tagad Urkidess turpina trenēt cilvēkus savā Holivudas klubā Kalifornijā.
Benijs ir pats sava cīņas stila — Ukidokan karatē dibinātājs, un šis stils Japānā tiek atzīts par oficiālu cīņas mākslu.

## Privātā dzīve

Benijs Urkidess ir precējies. Sportista sievu sauc Sāra. Pārim ir meita Monika. Tāpat kā pats Benijs, gan sieva, gan meita nodarbojas ar kikboksu un aizvada nodarbības viņa klubā. Reiz intervijā Urkidess paziņoja, ka viņa dzīvē eksistē trīs sievietes: māte, sieva un meita.

## Tituli
* Pasaules čempions WSAMA versijā
* Pasaules čempions vieglajā svarā NKL versijā
* Pasaules čempions vieglajā svarā WPKO versijā
* Pasaules čempions vidējā svarā WKA versijā
* Pasaules čempions vieglajā svarā PKA versijā
* Pasaules čempions vieglajā svarā WKA versijā
* Pasaules čempions supervieglajā svarā WKA versijā
* Pasaules čempions pusvidējā svarā WKA versijā

## Piezīmes

## Ārējās saites
* Oficiālā Benija Urkidesa tīmekļa vietne 
* Benija Urkidesa YouTube kanāls 
* Benija Urkidesa kautiņš ar Džekiju Čanu filmā «Ēdnīca uz riteņiem»
* Benija Urkidesa cīņu fragmenti Youtube.com
Fulham FC

***Fulham Football Club*** () ir profesionāls Anglijas futbola klubs no Fulemas, Hammersmitā un Fulemā, Londonā. Dibināts 1879. gadā, pašlaik spēlē Anglijas spēcīgākajā līgā — Premjerlīgā. *Fulham* ir vecākā profesionālā futbola komanda Londonā.

Klubs augstākajā Anglijas futbola līgas divīzijā ir pavadījis 26 sezonas, galvenokārt 1960. un 2000. gados. Pēdējais panākumu periods ir saistīts ar kluba bijušo īpašnieku Mohamedu al Fajedu, kura ietekmē klubam 1990. gados izdevās pakāpties no 2. līgas (tobrīd saucās 3. līga). Klubs nekad nav uzvarējis nevienā nozīmīgā turnīrā, tomēr tam divreiz ir izdevies iekļūt finālā. 1975. gadā, spēlējot 2. līgā, klubs vienīgo reizi iekļuva FA kausa finālā, kur tas ar 2–0 zaudēja *[[West Ham United F.C.|West Ham United]]*. 2010. gadā *Fulham* sasniedza Eiropas līgas finālu, kur Hamburgā papildlaikā zaudēja *[[Madrides "Atletico"|Atlético Madrid]]* ar 2–1.

No 2000. līdz 2004. gadam klubā spēlēja Latvijas futbola izlases uzbrucējs Andrejs Štolcers.

## Komandas sastāvs

## Sasniegumi
* **Anglijas futbola 2. līmenis** (1893.—1992. **Otrā divīzija**; 1992.—2004. **Pirmā divīzija**; tagad — ***[[Anglijas futbola čempionāts|Championship]]***)
** Čempioni (3): 1948–49, 2000–01, 2021—22
** Vicečempioni (1): 1958–59
* **Anglijas futbola 3. līmenis** (pašlaik — *League One*)
** Čempioni (2): 1931–32, 1998–99
** Vicečempioni (1): 1970–71
* **[[FA kauss]]**
** Finālisti (1): 1974–75
* **[[UEFA Eiropas līga]]**
** Finālisti (1): 2009–10
* **[[UEFA Intertoto kauss]]**
** Uzvarētāji (1): 2002

## Atsauces

## Ārējās saites

* Oficiālā vietne
Oligofrenopedagoģija

**Oligofrenopedagoģija** ir defektoloģijas nozare, kuras mērķis ir pētīt un analizēt garīgi atpalikušo bērnu attīstības problēmas, gan psihiskās, gan fiziskās, kā arī rast koriģēšanas iespējas to risināšanai ar rehabilitācijas un sociālās adaptācijas palīdzību. Oligofrenopedagoģija pirmo reizi kā medicīnas nozare minēta 19. gadsimta sākumā, kad tā bija noteikta par medicīnas un pedagoģijas virzienu. Pamatus šai nozarei 19. gadsimta vidū lika franču psihologs E. Segēns, izveidojot mācību sistēmu izveidošanai garīgi stipri atpalikušu bērnu audzināšanai. Šo izveidoto mācību sistēmu viņš pamatoja ar fizioloģiskajām atziņām, izceļot maņu orgānu darbības nozīmi un attīstību.

Par oligofrenopedagoģijas attīstības galvenajiem veicinātājiem ir kļuvušas tādas zinātnes kā - fizioloģija, medicīna, patopsiholoģija, logopēdija u.c. Īpaši jāatzīmē būtu krievu zinātnieka un fiziologa I. Pavlova ieguldījums cilvēka garīgās atpalicības būtības izpratnē, kā arī mācībā par augstākās nervu sistēmas darbību un atzinumos par nervu sistēmas kompensācijas iespējām. 

Oligofrenopedagoģija nozares mērķis ir risināt sekojošas problēmas: garīgās atpalicības pedagoģiju, tās attīstību un attīstības īpatnību būtību, garīgi atpalikušo bērnu pedagoģijas un psiholoģijas izpētes metodes un līdzekļus mācību un audzināšanas procesā, apmācības principos un to realizēšanu speciālajās mācību un audzināšanas iestādēs, garīgi atpalikušo bērnu audzināšanas principi un metodes, viņu sagatavošana piemērotam darbam un dzīvei mūsu sabiedrībā, mācību plānā paredzēto vispārizglītojošo un profesionālo darba apmācības priekšmetu apguve, garīgi atpalikušo bērnu iestāžu struktūras izstrādāšana.
 
Savu ieguldījumu oligofrenopedagoģijas attīstībā devusi arī 1854. gadā Rīgā atvērtā dažādu kategoriju atpalikušo bērnu patversme.

## Atsauces
Valsts koda augšējā līmeņa domēns

**Valsts koda augstākā līmeņa domēns** (ccTLD) ir augstākā līmeņa valsts domēns, kurš tiek izmantots vai tas ir rezervēts valstij vai atkarīgai teritorijai.

Visi ASCII ccTLD identifikatori ir divus simbolus gari un visi divu simbolu augstākā līmeņa domēni ir valsts augstākā līmeņa domēni. 2010. gadā *[[Internet Assigned Numbers Authority]]* (IANA) uzsāka internacionalizēto valstu kodu, kuri satur valodai atbilstošus simbolus, kurus var attēlot gala lietotājam, augstākā līmeņa domēnu ieviešanu. ccTLDs izveide un pielietošana ir aprakstīta , saskaņā ar ISO 3166-1 alpha-2 valstu kodiem.
Uzurpācija

**Uzurpācija** (no latīņu: *usurpatio* — ‘iegūšana’, ‘piesavināšanās’) ir prettiesiska varas vai citu tiesību piesavināšanās bez likumīga pamata.

## Politiskā nozīme
Politiskajā kontekstā terminu visbiežāk lieto vārdu savienojumā *varas uzurpācija*, ar ko saprot valsts varas sagrābšanu vai valsts vadītāja pilnvaru pārņemšanu, apejot konstitucionālos mehānismus. Šādas darbības var notikt ar valsts apvērsuma vai cita prettiesiska spēka palīdzību ar mērķi izveidot autoritāru vai diktatorisku režīmu.

Termins cēlies no Senās Romas laikiem, kur par *uzurpatoriem* tika dēvēti tie valdnieki vai imperatori, kuri ieguva varu bez Senāta apstiprinājuma vai ārpus juridiski noteiktās kārtības – bieži vien ar militāru spēku vai nodevību.

## Mūsdienu izpratne
Mūsdienu starptautiskajās tiesībās uzurpācija attiecināma ne tikai uz valsts pārvaldi, bet arī uz citām jomām, kur tiek pārkāptas likumības robežas, piemēram:

* Konstitucionālā uzurpācija – ja amatpersona vai institūcija pārsniedz savas konstitucionālās pilnvaras, ignorējot konstitūciju vai tās normas.
* Tiesu varas uzurpācija – ja izpildvara vai cita institūcija nelikumīgi ietekmē vai pārņem tiesu varas funkcijas.
* Teritoriālā uzurpācija – svešas teritorijas prettiesiska piesavināšanās (piemēram, aneksija).

## Vēsturiski piemēri
Vēsture sniedz daudzus uzurpācijas piemērus:

* Romas imperators Magnus Maksimuss, kurš tika uzskatīts par uzurpatoru.
* Napoleons Bonaparts, kurš 1799. gadā sagrāba varu Francijā caur apvērsumu.
* 20. gadsimta militārie apvērsumi Latīņamerikā, Āfrikā un Āzijā, pēc kuriem pie varas nāca nedemokrātiski režīmi.

## Skatīt arī
* Apvērsums
* Tirānija
* Autoritārisms
* Diktatūra
* Valsts apvērsums
* Konstitucionālisms

## Ārējās saites
Fly on the Wall

"**Fly on the Wall**" ir amerikāņu dziedātājas Mailijas Sairusas singls no albuma *[[Breakout]]*. Singls tika izdots  sadarbībā ar ierakstu kompāniju Hollywood Records. Dziesma ir tikusi pozitīvi novērtēta no kritiķu puses.

## Dziesmu saraksts

## Atsauces

## Ārējās saites
* Oficiālais mūzikas videoklips
.ga

**.ga** ir augšējā līmeņa domēns (ccTLD), kura paredzētais pielietojums ir saistībā ar Gabonu. Tas tika atklāts 1994. gadā. Domēna sponsors ir *Gabon Telecom*, kas nodrošina arī domēnu reģistrēšanu.

## Ārējās saites

*  IANA .ga whois information
1526. gads

**1526. gads** () bija parastais gads, kas pēc Jūlija kalendāra sākās pirmdienā.

## Notikumi
* 21. aprīlis — Babūrs kļuva par mogulu imperatoru, izveidojot Mogulu impēriju iekarotā Deli sultanāta vietā.
* 9. jūnijs — par Japānas imperatoru kļuva Go-Nara.
* 24. jūlijs — Spānija iekaroja Milānu.
* 29. augusts — Mohāčas kauja: osmaņu karaspēks Suleimana I vadībā sakāva Ungārijas karaspēku, nogalinot Lajošu II. Līdz ar to ungāru spēki bija pilnībā sakauti un Osmaņu impērija kļuva par noteicošo lielvaru austrumu un centrālajā Eiropā.
* Sebastians Kabots Spānijas karaļa uzdevumā uzsāka Argentīnas piekrastes izpēti.

## Dzimuši

## Miruši
* 29. augusts — Lajošs II (*II. Lajos*), Ungārijas un Bohēmijas karalis (dzimis 1506).
1522. gads

**1522. gads** () bija parastais gads, kas pēc Jūlija kalendāra sākās trešdienā.

## Notikumi
* 9. janvāris — pāvests Adrians VI kļūst par 218. Romas pāvestu.
* 27. aprīlis — spāņi sakauj franču un šveiciešu spēkus, kad tie mēģināja atkarot Milānu; viņi bija spiesti atteikties no Venēcijas teritorijas.
* 28. jūlijs — Osmaņu impērijas sultāns Suleimans I uzsāka Rodas salas aplenkumu, kur bija apmeties Joanītu ordenis.
* 6. septembris — *Vittoria*, viens no Fernāna Magelāna kuģiem, atgriezās Spānijā, kļūstot par pirmo kuģi, kas bija apkuģojis apkārt pasaulei.
* 18. decembris — Osmaņu impērija uzsāka iebrukumu Rodas salā.
* 20. decembris — Suleimans I ļauj Joanītu ordeņa bruņiniekiem evakuēties no Rodas salas. Viņi pārcēlās uz Maltu. 
* sākās Hābsburgu—Valuā kari.

## Dzimuši
* 9. novembris — Mārtiņš Kemnics (*Martin Chemnitz*), Mārtiņa Lutera sekotājs, teologs (miris 1586.)
* Moše Kordovero — ebreju mistiķis un kabalists (miris 1570.)

## Miruši
Pēteris Tabūns

**Pēteris Tabūns** (dzimis , miris ) bija latviešu sporta skolotājs, žurnālists un politiķis. 5., 6., 7., 8. un 9. Saeimas deputāts. Ilggadējs LNNK, vēlāk Tēvzemei un Brīvībai/LNNK, biedrs.

## Biogrāfija

### Izglītība un privātā dzīve
Pēteris Tabūns ir dzimis 1937. gadā Ludzas apriņķī. 1957. gadā absolvējis Rēzeknes vidusskolu, 1961. gadā — Latvijas Valsts Fiziskās kultūras institūtu fiziskās kultūras un sporta pasniedzēja specialitātē, bet 1970. gadā — Latvijas Valsts universitāti žurnālista specialitātē. Šķīries.

### Politiskā karjera
1988. gadā Tabūns iestājās Latvijas Tautas frontē un Latvijas Nacionālās neatkarības kustībā. Kā LNNK biedrs 1993. gadā ievēlēts 5. Saeimā. Bijis Pieprasījumu komisijas, kā arī Vides un sabiedrisko lietu komisijas biedrs. 1995. gadā no LNNK un LZP apvienotā saraksta ievēlēts 6. Saeimā. Kopā ar pārējiem LNNK deputātiem 1997. gada maijā izstājies no LNNK/LZP apvienotās frakcijas, bet jūnijā — piedalījies "Tēvzemei un Brīvībai/LNNK" Saeimas frakcijas dibināšanā, kļuvis par tās priekšsēdētāja biedru. Bijis arī Izglītības, kultūras un zinātnes komisijas, kā arī Pieprasījumu komisijas biedrs.

1998. gadā ievēlēts 7. Saeimā nu jau kā apvienotās partijas TB/LNNK biedrs. Arī šajā sasaukumā bijis frakcijas priekšsēdētāja vietnieks. Tāpat bijis divu komisiju — Cilvēktiesību un sabiedrisko lietu, kā arī Pieprasījumu — sekretārs. 2002. gadā ievēlēts 8. Saeimā. Bijis Izglītības, kultūras un zinātnes komisijas, kā arī Pieprasījumu komisijas biedrs. 2006. gadā ievēlēts 9. Saeimā. Bijis Izglītības, kultūras un zinātnes komisijas biedrs, kā arī Pilsonības likuma izpildes komisijas priekšsēdētājs. 2010. gadā, kad no TB/LNNK frakcijas izstājās Imants Kalniņš, un tajā palika tikai 4 deputāti, P. Tabūns kopā ar saviem partijas biedriem izveidoja vienotu VL-TB/LNNK frakciju.

### Pēc zaudējuma vēlēšanās
2010. gadā kandidējis 10. Saeimas vēlēšanās kā pirmais numurs Latgales vēlēšanu apgabalā, tomēr P. Tabūns Saeimā netika ievēlēts. Žurnālistiem viņš solīja "atpūsties un rakstīt grāmatas par Latvijas bēdīgo situāciju". 2018. gadā sarakstījis grāmatu "Latvijas dzīvības stratēģija".

Miris savās mājās 2020. gada septembrī 83 gadu vecumā.

## Atsauces
Aizkraukles iela

**Aizkraukles iela** var būt:
* Aizkraukles iela — iela Jēkabpilī;
* Aizkraukles iela — iela Jūrmalā;
* Aizkraukles iela — iela Ogrē;
* Aizkraukles iela — iela Rīgā;
* Aizkraukles iela — iela Skrīveru pagasta Skrīveros;
* Aizkraukles iela — iela Olaines pagasta Medemciemā.

## Skatīt arī
* Aizkraukle
Pavels Brendls

**Pavels Brendls** (; dzimis 1981. gada 23. martā) ir bijušais čehu hokejists, labās malas uzbrucējs.

## Spēlētāja karjera
1998. gadā, Brendlam pārceļoties uz Ziemeļameriku un spēlējot WHL klubā Kalgari "Hitmen", viņš tika uzskatīts par ļoti perspektīvu spēlētāju. Pirmo sezonu noslēdzot ar 134 punktiem 68 spēlēs, 1999. gada NHL draftā Ņujorkas "Rangers" viņu izvēlējās ar augsto ceturto numuru. Tiesa, Brendla NHL karjera izvērtās gaužām īsa — 2001.—02. sezonā viņš debitēja līgā, aizvadot astoņas spēles Filadelfijas "Flyers" rindās, bet kopā NHL Brendls ir aizvadījis 78 spēles.

Eiropā Pavels atgriezās 2006. gadā, pirmās divas sezonas aizvadot Zviedrijas Elitsērijā, taču tad Brendls pievienojās KHL klubam Ņižņijnovgorodas "Torpedo", kurā spēlēja līdz pat 2009.—10. sezonas noslēgumam. 2009. gadā Brendls piedalījās arī pirmajā KHL Zvaigžņu spēlē.

Nākamo sezonu viņš iesāka SM līgas klubā Kuopio "KalPa", taču jau novembrī pievienojās Ņižņekamskas "Ņeftehimik" rindām. 2011. gada vasarā Brendls nonāca Čehijas Ekstralīgas kluba HC Pardubice sastāvā, taču jau rudenī pievienojās Šveices hokeja līgas klubam HC Rapperswil. Turpmākās sezonas aizvadīja dažādos Čehijas Ekstralīgas un Slovākijas Ekstralīgas klubos, 2014. gadā Brno "Kometa" rindās izcīnot Čehijas Ekstralīgas sudraba medaļas.

## Ārējās saites
Kriss Saimons

**Kriss Saimons** (dzimis 1972. gada 30. janvārī; miris 2024. gada 18. martā) bija kanādiešu hokejists, kreisās malas uzbrucējs un policists. Karjeras laikā aizvadījis 782 spēles NHL. Visnozīmīgāko laiku, septiņas sezonas, Saimons aizvadīja Vašingtonas "Capitals" rindās. Karjeras nogalē aizvadīja piecas sezonas KHL.

## Spēlētāja karjera
Savu spēlētāja karjeru Saimons iesāka OHL klubā Otavas "67's", kurā spēlēja no 1988. līdz pat 1992. gadam. 1990. gada NHL draftā viņu izvēlējās Filadelfijas "Flyers", taču jau drīz vien Saimons tika aizmainīts uz Kvebekas "Nordiques" vienību, kuras rindās viņš arī debitēja NHL, tajā spēlējot no 1992. līdz 1995. gadam.

1995.—96. sezonā "Nordiques" franšīze pārcēlās uz Kolorādo. Saimons turpināja savas gaitas nu jau Kolorādo "Avalanche" vienībā, 1995.—96. sezonā kopā ar komandu izcīnot Stenlija kausu. 1996. gadā Saimons tika aizmainīts uz Vašingtonas "Capitals", kuras sastāvā Saimons aizvadīja veselas septiņas sezonas, pirms 2002. gadā nonāca Čikāgas "Blackhawks" rindās. Nākamo sešu gadu laikā viņš spēlēja arī Ņujorkas "Rangers", Kalgari "Flames", Ņujorkas "Islanders", kā arī Minesotas "Wild" rindās.

Pirms 2008. gadā pievienojās Čehovas "Vitjaz" sastāvam. 2011. gadā pārcēlās uz Maskavas "Dinamo", tās sastāvā aizvadot deviņas spēles. No 2011. līdz 2013. gadam spēlēja Novokuzņeckas "Metallurg" sastāvā, taču tad noslēdza profesionālu karjeru.

2017. gadā Saimons iesniedza bankrota pieteikumu un apgalvoja, ka nespēj strādāt hokeja radīto traumu dēļ. Iesniegumā ārsts liecināja, ka Saimonam bija CTE simptomi, kas domājams, ir saistīti ar nopietnu smadzeņu traumu viņa hokeja karjeras laikā. Ārsts arī apgalvoja, ka Saimons cieta no depresijas, trauksmes, pēctraumatiskā stresa un artrīta.

Kriss Saimons nomira 2024. gada 18. martā 52 gadu vecumā Vavā, Ontārio provincē.
## Atsauces

## Ārējās saites
Launkalnes ciems

**Launkalnes ciems** var attiekties uz:
* Launkalnes ciems - administratīvi teritoriāla vienība Smiltenes rajonā 1949-1956
* Launkalnes pagasta nosaukums 1968-1990
1542. gads

**1542. gads** () bija parastais gads, kas pēc Jūlija kalendāra sākās svētdienā.

## Notikumi
* 13. februāris — ar nāvessodu sodīja Anglijas karaļa Henrija VIII piekto sievu Katrīnu Hauardu (*Catherine Howard*).
* 27. jūnijs — Huans Rodrigess Kabriljo (*Juan Rodríguez Cabrillo*) Kaliforniju pasludina par Spānijas īpašumu. Viņš kļuva par pirmo eiropieti, kas sasniedza šo zemi.
* 25. novembris — Kauja pie Solvejmosas (*Battle of Solway Moss*): Anglijas armija iebrūk Skotijā un sakauj skotu armiju.
* 14. decembris — sešas dienas vecā princese Marija I Stjuarte kļuva par Skotijas karalieni Mariju I.

### Nezināms datums
* Portugāļi kļuva par pirmajiem eiropiešiem, kas nonāca Japānā.

## Dzimuši
* 23. novembris — Akbars Lielais (جلال الدین محمد اکبر), Mogulu impērijas valdnieks (miris 1605. gadā)
* 8. decembris — Marija I Stjuarte (*Mary I of Scotland*), Skotijas karaliene (mirusi 1587. gadā)

## Miruši
* 14. decembris — Džeimss V (*James V*), Skotijas karalis (dzimis 1512. gadā)
TanDEM-X

**TanDEM-X** ir Vācijas aerokosmiskā centra Zemes tālizpētes pavadonis, kas izmanto sintētiskās apertūras radaru. *TanDEM-X* ir arī nosaukums kopējai misijai ar gandrīz identisko TerraSAR-X, kuru orbītā palaida 2007. gadā. Nosaukums tiek atšifrēts kā **''T**erraSAR-X **a**dd-o**n** for **D**igital **E**levation **M**easurement* ("*TerraSAR-X* papildinājums ciparu augstumu mērīšanai").

Misijas primārais uzdevums ir izveidot trīs dimensiju [[Zeme]]s virsmas modeli jeb [[ciparu augstumu modelis|ciparu augstumu modeli]] (*Digital Elevation Model*, DEM) ar vēl nebijušu precizitāti. Abi pavadoņi lido nelielā attālumā (līdz pat 250 — 500 m) viens no otra, uzņemot attēlus vienlaicīgi, no dažādiem leņķiem. Tādējādi iespējams iegūt kartes ar 12 metru izšķirtspēju un vertikālo precizitāti labāku par 2 m. Savāktās informācijas daudzums 3 gadu misijai tiek prognozēts 1,5 [[baits|petabaiti]].

*TanDEM-X*, salīdzinot ar *TerraSAR-X*, ir apgādāts ar papildu saspiestas gāzes dzinējsistēmu, lai precīzāk veiktu kopējo lidojumu. Tam ir arī papildu S joslas uztvērējs, lai saņemtu *TerraSAR-X* stāvokļa ziņojumus un GPS pozīcijas. Abi pavadoņi var darboties vairākās konfigurācijās. Bistatiskā režīmā abi kosmiskie aparāti lido blakus nelielā attālumā, viens no tiem darbojas kā raidītājs, bet abi vienlaicīgu uztver signālu. Otrs režīms ir monostatiskais, kurā katrs darbojas autonomi, viens otram piekšā 30 — 50 km. Trešais režīms ir lidot vienam aiz otra (no dažiem simtiem metru līdz pāris kilometriem) un darboties interferencē, tādējādi var iegūt okeānu straumju, jūru ledu mērījumus. Misijas laikā tiks izmēģināti vēl vairāki eksperimentāli režīmi.

== Lidojuma gaita ==
*TanDEM-X* tika palaists  02:14:00 [[UTC]] no [[Baikonuras kosmodroms|Baikonuras kosmodroma]] ar nesējraķeti [[Dnepr (nesējraķete)|Dnepr]]. Pēc ieiešanas orbītā kosmiskais aparāts darbojās normāli, un pēc trīs ar pusi dienām noraidīja pirmos uzņemtos attēlus. Nākamos mēnešus pavadonim tika veikti izmēģinājumi un kalibrēšana.
 beidzās komisionēšanas fāze, un *TanDEM-X* bija gatavs sākt darba misiju.

== Atsauces ==


== Ārējās saites ==
* [http://www.dlr.de/eo/en/desktopdefault.aspx/tabid-5727/10086_read-21046/ TanDEM-X]  DLR mājaslapā 
* [https://web.archive.org/web/20110719043948/http://www.infoterra.de/tandem-x-satellite TanDEM-X] *Infoterra GmbH'' mājaslapā 
* TanDEM-X Science Home DLR mājaslapā 
* TanDEM-X at Astrium website
1505. gads

**1505. gads** () bija parastais gads, kas pēc Jūlija kalendāra sākās trešdienā.

## Notikumi
### Decembris
* 6. decembris — Vasilijs III kļuva par Maskavas lielkņazu.

### Nezināms datums
* Zanzibāra kļuva par Portugāles koloniju
* pēc Ivana III Vasiļjeviča nāves par Maskavijas lielkņazu kļuva Vasilijs III Ivanovičs.
* portugāļu jūrasbraucēji atklāja Bermudu.

## Dzimuši
* 18. septembris — Marija Habsburga, Ungārijas karaliene (mirusi 1558.)

## Miruši
* 4. februāris — Francijas Žanna, Francijas karaļa Luija XII sieva (dzimusi 1464.)
* 27. oktobris — Ivans III (*Иван III*), Maskavijas lielkņazs (dzimis 1440.)
1510. gads

**1510. gads** () bija parastais gads, kas pēc Jūlija kalendāra sākās otrdienā.

## Notikumi
* janvāris — Anglijas karaļa Henrija VII sieva Aragonas Katrīna laida pasaulē savu pirmo bērnu, nedzīvu meitenīti.
* 27. februāris — portugāļi iekaroja Goa teritoriju Indijā.

### Nezināms datums
* Maskavijas lielkņazs Vasilijs III Ivanovičs iekaroja Pleskavu.
* Tika izgudrots kabatas pulkstenis.
* Tomass Mors kļuva par Londonas šerifu.

## Dzimuši
* *nezināms datums*
** Ambroāzs Parē, franču ķirurgs (miris 1590.)
* *iespējams dzimis šajā gadā*
** Mikaels Agrikola (*Mikael Agricola*), somu garīdznieks (miris 1557.)
** Džons Nokss, skotu garīdznieks (miris 1572.)

## Miruši
* 17. maijs — Sandro Botičelli, itāļu gleznotājs (dzimis 1445.)
* 31. decembris — Bianka Marija Sforca, Svētās Romas impērijas ķeizara Maksimiliāna I sieva (dzimusi 1472.)
* *nezināms datums*
** Džordžone, itāļu gleznotājs (dzimis 1477.)
Daniils Turkovs

**Daniils Turkovs** (dzimis  Jūrmalā) ir bijušais Latvijas futbolists, uzbrucējs.

2010. gada 17. novembrī viņš debitēja Latvijas izlasē spēlē pret Ķīnas izlasi, sākot spēli sākumsastāvā.

Pēc labas sezonas Skonto FC sastāvā, 2011. gada janvārī Turkovs noslēdza līgumu ar Ungārijas klubu *[[Zalaegerszegi TE]]*.

2012. gadā Turkovs atgriezās Latvijā, parakstot līgumu ar FK Ventspils.
2013. gadā viņš pārgāja uz Polijas klubu *[[GKS Bełchatów]]*, kur nospēlēja divas sezonas.
2016. gada februārī Turkovs parakstīja līgumu ar FK Jelgava. Pirms 2017. gada sezonas pārgāja uz citu Virslīgas klubu Riga FC.

## Sasniegumi
* Latvijas čempions - 1 (2010.)

## Atsauces

## Ārējās saites
Blekbērnas "Rovers"

**Blekbērnas futbola klubs "Rovers"** () ir Anglijas futbola klubs no Blekbērnas pilsētas Lankašīrā.

Klubs dibināts 1875. gadā un piedalījās Anglijas futbola līgas dibināšanā 1888. gadā. Tas ir tikai viens no trijiem klubiem, kuri piedalījušies gan Anglijas futbola līgas, gan Premjerlīgas dibināšanā (pārējie ir *[[Aston Villa F.C.|Aston Villa]]* un *[[Everton F.C.|Everton]]*). 1890. gadā *Rovers* ievācās uz pastāvīgu mājvietu *[[Ewood Park]]* stadionā. Pirms Premjerlīgas izveides 1992. gadā vairums kluba sasniegumu tika veikti pirms 1930. gada, kad tas vairākkārt ieguva līgas un FA kausa čempiontitulu. Pazemināšanai 1966. gadā sekoja 26 sezonas pēc kārtas ārpus augstākās līgas.

1992. gadā Blekbērnas "Rovers" izdevās iekļūt jaunizveidotajā Premjerlīgā gadu pēc tam, kad to pārņēma vietējais tēraudrūpnieks Džeks Volkers, kurš par galveno treneri apstiprināja Keniju Dalglišu. Pēc tādu dārgu pirkumu veikšanas kā Alans Šīrers un Kriss Satons, 1995. gadā *Blackburn* uzvarēja čempionātā. Tomēr titulu ieguvušā komanda ātri tika izjaukta un 1999. gadā izkrita no Premjerlīgas. Pēc diviem gadiem, īsi pēc Volkera nāves, tā atkal atgriezās Premjerlīgā. Četras reizes komanda kvalificējās UEFA kausa izcīņai, vienreiz kā Līgas kausa ieguvēji, divreiz kā Premjerlīgas 6. vietas ieguvēji un vienreiz caur Intertoto kausu.

Kluba moto ir latīņu frāze *"Arte et labore"*, kas nozīmē "ar prasmi un smagu darbu".

## Sasniegumi
* **Anglijas futbola augstākais līmenis** (līdz 1992. gadam **Pirmā divīzija**; tagad — **[[Anglijas futbola Premjerlīga|Premjerlīga]]**)
** Čempioni (3): 1911–12, 1913–14, 1994–95
** Vicečempioni (1): 1993–94
* **Anglijas futbola 2. līmenis** (1893.—1992. **Otrā divīzija**; 1992.—2004. **Pirmā divīzija**; tagad — ***[[Anglijas futbola čempionāts|Championship]]***)
** Čempioni (1): 1938–39 
** Vicečempioni (2): 1957–58, 2000–01
* **[[FA kauss]]**
** Kausa ieguvēji (6): 1883–84, 1884–85, 1885–86, 1889–90, 1890–91, 1927–28 
** Finālisti (2): 1881–82, 1959–60 
* **[[Anglijas Līgas kauss]]**
** Kausa ieguvēji (1): 2001–02
* ***[[FA Community Shield]]*** (līdz 2001. gadam — *Charity Shield*)
** Kausa ieguvēji (1): 1912

## Atsauces

## Ārējās saites

* Oficiālā vietne
Romans Červenka

**Romans Červenka** (; dzimis 1985. gada 10. decembrī) ir čehu hokejists, centra uzbrucējs. Kopš 2024. gada Červenka spēlē Čehijas Ekstralīgas kluba  Pardubices "Dinamo"  sastāvā.

## Spēlētāja karjera
Jau 2000.—01. sezonā, kad Červenkam bija vien 15 gadu, viņš spēlēja Čehijas Ekstralīgas kluba Prāgas "Slavia" U18 komandā. Pēc trim sezonām, Romanam sasniedzot jau 18 gadu vecumu, viņš debitēja arī "Slavia" pieaugušo komandā, kurā viņš spēlēja līdz pat 2009.—10. sezonas noslēgumam. 2008.—09. sezonā Červenka bija otrs rezultatīvākais spēlētājs līgā aiz sava komandas biedra Jaroslava Bednārža, taču 2009.—10. sezonā, atzīmējoties ar 73 punktiem 50 spēlēs, viņš tuvāko sekotāju apsteidza par 18 punktiem.

2010. gada vasarā viņš pievienojās Omskas "Avangard" vienībai, noslēdzot ar to līgumu uz nākamajām divām sezonām. Būdams viens no līgas rezultatīvākajiem spēlētājiem, viņš tika atzīts par 2010.—11. sezonas oktobra labāko KHL uzbrucēju. Sezonu viņš noslēdza kā līgas labākais vārtu guvējs, savukārt 2011.—12. gada sezonā kopā ar komandu sasniedza Gagarina kausa finālu, tajā gan piekāpjoties Maskavas "OHK Dinamo".

2012. gada vasarā noslēdza viena gada līgumu ar Kalgari "Flames", tās sastāvā nākamajā sezonā NHL aizvadot 39 spēles. 2013. gada maijā Červenka noslēdza trīs gadu līgumu ar Sanktpēterburgas SKA.

## Ārējās saites
Petri Vehanens

**Petri Vehanen** (; dzimis 1977. gada 9. oktobrī) ir bijušais somu hokejists, vārtsargs. Lielāko karjeras daļu aizvadījis SM līgas klubā Raumas "Lukko", taču karjeras otrajā pusē vairākas sezonas aizvadīja arī Kontinentālajā hokeja līgā un Vācijas hokeja līgā. Somijas hokeja izlases sastāvā kļuvis par 2011. gada Pasaules čempionu, 2008. gadā izcīnījis bronzas medaļas.

## Spēlētāja karjera
Savu spēlētāja karjeru Vehanens aizsāka 1995.—96. sezonā, kad spēlēja SM līgas kluba Raumas "Lukko" U20 komandā. Tajā viņš spēlēja līdz pat 1998. gadam, 1998.—99. sezonu aizvadot Norvēģijā. No 1999. līdz 2001. gadam Vehanens pildīja "Lukko" otrā vārtsarga funkcijas, taču 2001.—02. sezonā kļuva par komandas pamatvārtsargu. Raumā Petri spēlēja līdz pat 2005. gadam. 2005.—06. sezonu Vehanens aizvadīja Zviedrijas Elitsērijas klubā Mora IK, bet 2006.—07. sezonā nonāca Krievijas Superlīgas klubā Ņižņekamskas "Ņeftehimik". 2007. gada vasarā Vehanens atgriezās "Lukko" rindās.

2009.—10. sezonas gaitā Vehanens tika aizmainīts uz Kazaņas "Ak Bars", Raumas klubam pretī saņemot Mīkaelu Telkvistu. Vehanens tika atzīts par KHL sezonas labāko vārtsargu, kā arī izcīnīja Gagarina kausu. "Ak Bars" rindās Vehanens spēlēja līdz 2011.—12. gada sezonas noslēgumam, kad atgriezās Raumā. 2013. gada aprīlī noslēdza līgumu ar KHL klubu Prāgas "Lev", 2013.—14. gada sezonā sasniedzot Gagarina kausa finālu, tajā gan septiņās spēlēs piekāpjoties Magņitogorskas "Metallurg".

2014. gada jūlijā noslēdza līgumu ar Vācijas hokeja līgas klubu Berlīnes "Eisbären". 2015.—16. gada sezonā aizvadīja četras sausās spēles, kas bija labākais rādītājs starp visiem līgas vārtsargiem. 2018. gada aprīlī paziņoja par karjeras beigšanu.

## Ārējās saites
EXtreme Altitude

200px|right|thumb|''XA-0.1E "Xoie"'' "Mēness nolaižamā aparāta izaicinājuma" uzvarētāja nolaišanās Mohavē
200px|right|thumb|''XA-0.1B "Xombie"'' izmēģijānuma lidojumā ar sasaiti
**eXtreme Altitude** (no  "ārkārtējs augstums") jeb **XA** ir ASV kompānijas Masten Space Systems bezpilota vertikālas pacelšanās un vertikālas nolaišanās lidaparātu sērija. Tās startē vertikāli kā parastas raķetes un nolaižas, izmantojot raķešdzinējus. Viens lidaparāts spējīgs veikt vairākus lidojumus vienā dienā.

## XA-0.1
*XA-0.1* bija paredzēts kā tehnoloģiju demonstrators, izmēģinot nākotnes lidaparātu dzinējus, vadību un citas sistēmas. Tas izmantoja šķidrā skābekļa un izopropila spirta raķešdzinējus. Degvielas padeve notika pēc spiediena principa. Dzinējus var palaist un apturēt daudzas reizes.

### XA-0.1B "Xombie"
Pēc tam, kad pirmais prototips tika sadauzīts izmēģinājuma lidojumā 2008. gadā, tika nolemts izgatavot divus aparātus *XA-0.1B* un *XA-0.1C* izmēģinājumiem, kamēr lielāka lidaparāta *XA-0.2* izstrāde aizkavējās. Sākotnēji *XA-0.1B* tika uzstādīti četri dzinēji ar 4 kN vilci, bet 2009. gada pavasarī tie tika nomainīti pret vienu 3 kN dzinēju. Nākamo lidojumu pēc pirmā tas spēja atkārtot pēc 30 minūtēm.

Pirmais *XA-0.1B* lidojums bes sasaites notika . Tas  kvalificājās Mēness nolaižamā aparāta izaicinājuma pirmā līmeņa otrajai vietai, saņemot 150 000 USD.

### XA-0.1E "Xoie"
*Masten* uzbūvēja *XA-0.1B* uzlabotu versiju *Xoie*, kuram bija labāka celtspēja, izmantojot vieglākus materiālus: oglekļa kompozīttvertnes degvielai un spiediena nodrošināšanai. Tam bija viens alumīnija degkameras 3 kN dzinējs. *Xoie* tika izgatavots 6 nedēļās un piedalījās Mēness nolaižamā aparāta izaicinājumā.  tas ieguva otrā līmeņa pirmo vietu.

Pēc šiem lidojumiem *Xoie* tiek pārbūvēts, lai tas varētu sasniegt 30 km augstumu. Tas tiks ievietots 0,76 m diametra cilindrā ar raķetes konusu, lai tiktu sasniegts lielāks ātrums.

### XA-0.1? "Foxie"
Lai sasniegtu vismaz 60 km augstumu, tiek gatavots lidaparāts *Foxie*. Tam par pamatu ņemtas *Xoie* sistēmas, apgādājot ar jaunu 13 kN dzinēju.

### XA-0.1G "Xogdor"
Lai sasniegtu kosmosu, tiek būvēts lidaparāts *Xogdor*. Tam būs tāda pati forma un dzinējs kā *Foxie*, bet ar lielākām ar degvielas tvertnēm. *Xogdor* būtu spējīgs 100 km augstumā pacelt 47 kg kravu.

## XA-1.0
Tālāka *XA* sērijas attīstība saistīta ar komerciālu kravu suborbitāliem lidojumiem. *XA-1.0* ražošanas modeļa pamatā būs *Xogdor*.

## Atsauces

## Ārējās saites
* Masten Sapce Systems mājaslapa  
* XA Series - Masten Space Systems NASA komerciālo suborbitālo lidojumu pārskatā 
* Masten Space Systems NASA CRuSR RFI Response Mod 2 PDF
Baltimoras "Bullets" (1944—1954)

**Baltimoras "Bullets"** () bija ASV basketbola klubs, kas bija bāzēts Baltimorā, Mērilendas štatā, ASV. Klubs startēja trijās līgās: laika posmā no 1944. līdz 1947. gadam Amerikas basketbola līgā, laika posmā no 1947. līdz 1949. gadam Amerikas basketbola asociācijā (BAA) un laika posmā no 1949. līdz 1954. gadam (1949. gadā ABA apvienojās ar Nacionālo basketbola līgu) Nacionālajā basketbola asociācijā. Komanda beidza pastāvēt  ar tās sezonas uzvarēto-zaudēto spēļu attiecību 3—11.

Komandas pastāvēšanas vēsturē "Bullets" ir izcīnījis vienu čempiontitulu (1948. gadā, kad tā bija Amerikas basketbola asociācijas sastāvā).

## Visu sezonu rezultāti